ԱՐՏԱՇԱՏ ՀԱՄԱՅՆՔԻ ՂԵԿԱՎԱՐ ԿԱՌԼԵՆ ՄԿՐՏՉՅԱՆԻ ՇՆՈՐՀԱՎՈՐԱՆՔԸ` ԵՐԵԽԱՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ

Այսօր մոլորակի ամենապայծառ ու ամենալուսավոր էակների` մանուկների, տոնն է։

Սիրելի՛ երեխաներ, ջերմորեն շնորհավորում եմ ձեզ և մաղթում, որ այս ամառային ու գունեղ տոնը ձեզ անսահման բարիք ու երջանկություն, խինդ ու ծիծաղ պարգևի:

Դուք եք մեր ապագան, մեր կյանքն իմաստավորող լույսերը և մեր` մեծերիս, պարտքն է առողջ, բարենպաստ պայմաններ և բարեկեցիկ միջավայր ստեղծել ձեզ համար, որպեսզի դուք պաշտպանված ու փայփայված լինեք ոչ միայն այսօր, այլև ողջ տարին։

Պետք է ուրախությամբ նշեմ, որ երեխաների շահերի պաշտպանությունը, նրանց համար ապահով ու բարեկեցիկ պայմաններ ստեղծելուն ուղղված ծրագրերը շարունակում են առաջնահերթ մնալ Արտաշատի համայնքապետարանի գործունեությունում։

Սիրելի՛ մանուկներ, մեկ անգամ ևս շնորհավորում եմ այս գեղեցիկ տոնի առթիվ։

Թո՛ղ ձեր կյանքը ջրի նման երկար ու հեքիաթի պես բարի լինի, թո՛ղ առողջ, երջանիկ ու փայփայված լինեն մոլորակի բոլոր մանուկները։